CELEX: 62020TN0240
Language: sl
Date: 2020-04-27 00:00:00
Title: Zadeva T-240/20: Tožba, vložena 27. aprila 2020 – Arnaoutakis/Parlament

29.6.2020   
            
            
               SL
            
            
               Uradni list Evropske unije
            
            
               C 215/44
            
         
      Tožba, vložena 27. aprila 2020 – Arnaoutakis/Parlament
      (Zadeva T-240/20)
      (2020/C 215/56)
      Jezik postopka: francoščina
      
         Stranki
      
      
         Tožeča stranka: Stavros Arnaoutakis (Heraklion, Grčija) (zastopnika: A. Schmitt in A. Grosjean, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      ugotovi in odloči:
      
                  —
               
               
                  tožba je dopustna;
               
            
                  —
               
               
                  po potrebi v okviru ukrepov procesnega vodstva ali pripravljalnih ukrepov v tej zadevi Evropskemu parlamentu odredi, naj predloži mnenji zakonodajnopravne službe Evropskega parlamenta, ki naj bi bili izdani 16. julija 2018 in 3. decembra 2018 ali na kak drug dan, vsekakor pa pred sprejetjem Sklepa predsedstva Evropskega parlamenta z dne 10. decembra 2018 o spremembi Izvedbenih ukrepov v zvezi s Statutom poslancev Evropskega parlamenta (2018/C 466/02, UL z dne 28. decembra 2018, C 466/8);
               
            
                  —
               
               
                  izpodbijana posamična odločba v zvezi s pravicami tožeče stranke do dodatne (prostovoljne) pokojnine, ki jo je tožeči stranki vročil Oddelek za plače in socialne pravice poslancev, ki spada v okvir Generalnega direktorata za finance pri Evropskem parlamentu, se na podlagi člena 263 PDEU razglasi za nično v delu, v katerem se s to odločbo z učinkom od 1. januarja 2019 izvršuje povišanje upokojitvene starosti za dodatno (prostovoljno) pokojnino, ki jo je treba izplačati tožeči stranki, s 63 na 65 let, kot je bilo določeno z zgoraj omenjenim sklepom predsedstva Evropskega parlamenta z dne 10. decembra 2018;
               
            
                  —
               
               
                  ugotovi se, da je omenjeni sklep predsedstva Evropskega parlamenta z dne 10. decembra 2018 ničen ali da se na podlagi člena 277 PDEU ne uporablja v delu, v katerem se z njim spreminja člen 76 Izvedbenih ukrepov v zvezi s Statutom poslancev Evropskega parlamenta, zlasti v delu, v katerem se povišuje upokojitvena starost za dodatno (prostovoljno) pokojnino, ki jo je mogoče zahtevati od 1. januarja 2019;
               
            
                  —
               
               
                  Parlament nosi stroške postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: stvarna nepristojnost predsedstva
                  
                              —
                           
                           
                              Sklep predsedstva z dne 10. decembra 2018 (v nadaljevanju: Sklep predsedstva) je bil sprejet s kršitvijo Statuta poslancev Evropskega parlamenta, ki je bil sprejet s Sklepom Evropskega parlamenta z dne 28. septembra 2005, 2005/684/ES, Euratom, (UL 2005, L 262, str. 1) (v nadaljevanju: Statut). Sklep predsedstva je med drugim v nasprotju z določbami člena 27 Statuta, ki določa, da je treba ohraniti pridobljene pravice in pričakovanja.
                           
                        
                              —
                           
                           
                              S Sklepom predsedstva se s tem, ko se uvaja posebna dajatev v višini 5 % nominalnega zneska pokojnine, uvaja davek, kar pa v skladu s členom 223(2) PDEU ni v pristojnosti predsedstva.
                           
                        
            
                  2.
               
               
                  Drugi tožbeni razlog: bistvena kršitev postopka
                  
                              —
                           
                           
                              Predsedstvo je sklep sprejelo, ne da bi upoštevalo pravila iz člena 223 PDEU.
                           
                        
                              —
                           
                           
                              Sklep predsedstva je pomanjkljivo obrazložen in ne izpolnjuje obveznosti obrazložitve iz člena 296, drugi odstavek, PDEU in člena 41(2)(c) Listine Evropske unije o temeljnih pravicah.
                           
                        
            
                  3.
               
               
                  Tretji tožbeni razlog: kršitev pridobljenih in pričakovanih pravic in načela zaupanja v pravo
                  
                              —
                           
                           
                              S Sklepom predsedstva se kršijo pridobljene in pričakovane pravice, kar izhaja tako iz splošnih pravnih načel kot iz Statuta, ki izrecno določa, da se te pravice „ohranijo v polnem obsegu“ (člen 27).
                           
                        
                              —
                           
                           
                              S Sklepom predsedstva se krši načelo zaupanja v pravo.
                           
                        
            
                  4.
               
               
                  Četrti tožbeni razlog: kršitev načela sorazmernosti ter načel enakega obravnavanja in prepovedi diskriminacije
                  
                              —
                           
                           
                              Poseg v pravice tožeče stranke ni sorazmeren s cilji Sklepa predsedstva.
                           
                        
                              —
                           
                           
                              Sklep predsedstva je treba razglasiti za ničen zaradi kršitve načel enakega obravnavanja in prepovedi diskriminacije.
                           
                        
            
                  5.
               
               
                  Peti tožbeni razlog: kršitev načela pravne varnosti in neobstoj prehodnih ukrepov
                  
                              —
                           
                           
                              S Sklepom predsedstva se krši načelo pravne varnosti, ker ima nezakonite retroaktivne učinke.
                           
                        
                              —
                           
                           
                              S Sklepom predsedstva se krši načelo pravne varnosti, ker ne določa prehodnih ukrepov.